CELEX: 42018X1858
Language: ro
Date: 2018-11-28 00:00:00
Title: Amendamente aduse Regulamentului nr. 100 al Comisiei Economice pentru Europa a Organizației Națiunilor Unite (CEE-ONU) – Dispoziții uniforme privind omologarea vehiculelor în ceea ce privește cerințele specifice pentru sistemele de propulsie electrică [2018/1858]

28.11.2018   
            
            
               RO
            
            
               Jurnalul Oficial al Uniunii Europene
            
            
               L 302/114
            
         
      Numai textele originale CEE-ONU au efect juridic în temeiul dreptului public internațional. Situația și data intrării în vigoare ale prezentului regulament ar trebui verificate în ultima versiune a documentului de situație al CEE-ONU TRANS/WP.29/343, disponibil la următoarea adresă:
      http://www.unece.org/trans/main/wp29/wp29wgs/wp29gen/wp29fdocstts.html
      Amendamente aduse Regulamentului nr. 100 al Comisiei Economice pentru Europa a Organizației Națiunilor Unite (CEE-ONU) – Dispoziții uniforme privind omologarea vehiculelor în ceea ce privește cerințele specifice pentru sistemele de propulsie electrică [2018/1858]
      Amendamente aduse Regulamentului nr. 100 publicate în JO L 87 din 31.3.2015
      
      Cuprinzând:
      
                   
               
               
                  Suplimentul 2 la seria 02 de amendamente – Data intrării în vigoare: 29 ianuarie 2016
               
            
                   
               
               
                  Suplimentul 3 la seria 02 de amendamente – Data intrării în vigoare: 18 iunie 2016
               
            În întregul text al regulamentului (inclusiv în toate anexele), sistem reîncărcabil de stocare a energiei (SRSEE) se modifică după cum urmează: sistem reîncărcabil de stocare a energiei electrice (SRSEE).
      Punctele 5.1-5.1.1.3 se modifică după cum urmează:
      
         „5.1.   Protecție împotriva șocurilor electrice
         Aceste cerințe de siguranță electrică se aplică magistralelor de înaltă tensiune în condițiile în care acestea nu sunt conectate la surse de alimentare de înaltă tensiune externe.
         5.1.1.   Protecție împotriva contactului direct
         Este necesar să se asigure protecție împotriva contactului direct cu piesele sub tensiune și în cazul vehiculelor echipate cu orice tip de SRSEE omologat în conformitate cu partea II din prezentul regulament.
         Piesele sub tensiune trebuie protejate împotriva contactului direct și trebuie să fie conforme cu punctele 5.1.1.1 și 5.1.1.2. Barierele, carterele de protecție, izolatorii solizi și conectorii trebuie să nu poată fi deschise, separate, dezasamblate sau înlăturate fără a se recurge la unelte.
         Cu toate acestea, conectorii (inclusiv priza de racordare a vehiculului) sunt autorizați să fie separați fără a se recurge la unelte dacă îndeplinesc una sau mai multe dintre următoarele cerințe:
         
                     (a)
                  
                  
                     sunt conformi cu punctele 5.1.1.1 și 5.1.1.2 atunci când sunt separați; sau
                  
               
                     (b)
                  
                  
                     sunt situați sub podea și sunt prevăzuți cu un mecanism de blocare; sau
                  
               
                     (c)
                  
                  
                     sunt prevăzuți cu un mecanism de blocare. Alte componente, care nu fac parte din conector, trebuie să poată fi înlăturate doar dacă se recurge la unelte pentru a se putea separa conectorul; sau
                  
               
                     (d)
                  
                  
                     tensiunea pieselor sub tensiune devine egală cu sau mai mică decât 60 V c.c. sau egală cu sau mai mică decât 30 V c.a. (rms) în decurs de 1 secundă după separarea conectorului.
                  
               5.1.1.1.   Pentru protecția pieselor sub tensiune din interiorul compartimentului pentru pasageri sau al compartimentului pentru bagaje, trebuie să se asigure gradul de protecție IPXXD.
         5.1.1.2.   Pentru protecția pieselor sub tensiune din alte zone ale vehiculului decât compartimentul pentru pasageri sau compartimentul pentru bagaje, trebuie să se asigure gradul de protecție IPXXB.”
      
      Punctele 5.1.1.4- 5.1.1.5.3 (precedentele) se renumerotează ca punctele 5.1.1.3 - 5.1.1.4.3.